Robert Geiss

Robert Geiss (* 29. január 1964, Pulheim, Nemecko) je nemecký podnikateľ, investor, realitný maklér a televízny herec.

 Životopis 
Robert Geiss je synom obchodníka Reinolda a matky Margret. Po skončení strednej školy nastúpil do rodinnej firmy. V roku 1986 založil so svojím bratom Michaelom Geissom spoločnosť na športové oblečenie Uncle Sam. O rok neskôr sa oženil s vtedajšou fitness trénerkou Carmen Schmitzovou, s ktorou má dve dcéry. V roku 1995 predal značku Uncle Sam za približne 140 miliónov nemeckých mariek (t. j. cca 86 mil. €). Akcie boli rozdelené medzi neho a jeho brata. Od roku 2011 sa Robert Geiss začal objavovať v známej dokumentárnej reality show Geissenovci – Ťažký život milionárov. Seriál dokumentárnym spôsobom opisuje každodenný život milionárskej rodiny. V marci 2013 sa stal vlastníkom novej značky Roberto Geissini. Koncom roka 2015 Geiss produkuje reláciu so svojou spoločnosťou Geiss TV GmbH, za ktorú (od roku 2017) požaduje od RTL II okolo 2,5 milióna eur za sezónu. V súčasnosti Geiss predáva nehnuteľnosti, vlastní obchody s oblečením a objavuje sa v rôznych televíznych reláciách. Spolu so svojou rodinou žije v luxusnej vile v Monaku. Taktiež je vlastníkom rodinného domu v Saint-Tropez, chaty vo Valberg a Kitzbühel, bytu v Dubaji aj Monaku a hotelového komplexu Maison Prestige v Grimaud.

 Fakty a zaujímavosti 
 Robert Geiss je veľkým fanúšikom herca Sylvestra Stalloneho.
 Vo vozovom parku Roberta Geissa sa nachádzajú: Audi Q7 V12 TDI, Bentley Continental GTC, Rolls Royce Phantom Coupé, Mini Cooper Cabrio a Hummer H3.
 V roku 2022 ho Richard Sulík pozval na Slovensko.
 Podľa webu Business Insider je Robert Geiss v dlhoch.
 Je vysoký 1,74 metra.
 V roku 2014 počas dovolenky v Splite sa stretol s europoslankyňou Monikou Beňovou (SMER-SD).
 V slovenčine ho nahovára herec a dabér Jozef Vajda. V druhom dabingu od STVR ho bude nahovárať Peter Batthyany.
 Robert Geiss spoločne so svojou manželkou Carmen Geiss sa zúčastnil 28. celebritného špeciálu nemeckej verzie súťaže Milionár, kde si spolu odniesli na charitu 125 000€.
 V seriáli Kredenc ho parodoval herec Svätopluk Malachovský.
 Geissova jachta Indigo Star je z roku 1995 a stála viac ako tri milióny eur.
 Robert je autorom aj troch kníh (Von nix kommt nix: Voll auf Erfolgskurs mit den Geissens (Bez práce nie sú koláče: Plne na ceste k úspechu s Geissenmi) (2013), Kochen mit den Geissens: Unsere 60 Lieblingsrezepte (2021) a Kochen mit den Geissens: Unsere 60 Lieblingsrezepte 2 (2022)).
 Robert Geiss ako tínedžer nechcel chodiť do školy, pretože si myslel, že „ak chcete zarobiť peniaze, nemôžete predsa každý deň sedieť v škole“.
 Robert Geiss často spolupracuje s Nicom Nehezom.https://de.linkedin.com/in/nico-nehez-636a50b0

 Filmografia 

 Televízia 
 2011súčasnosť: Geissenovci – Ťažký život milionárov (Die Geissens – Eine schrecklich glamouröse Familie)
 2011: Menschen bei Maischberger
 2013: Markus Lanz
 2013: Wetten, dass..?
 2014: Wer wird Millionär? (Milionár)
 2019: Die Geissens - Promiduell am Grill
 2022: Geissenovci: Hlavne luxusne!
 2022súčasnosť: Davina a Shania: Mladé Geissenky (Davina & Shania – We Love Monaco)
 2023: Volles Haus

 Referencie 

 Pozri aj 
 Zoznam častí seriálu Geissenovci – Ťažký život milionárov
 Mojsejovci

 Iné projekty 

 Externé odkazy 




Kategória:Nemeckí podnikatelia
Kategória:Nemeckí televízni herci
Kategória:Nemecké osobnosti